ওয়ানডে সিরিজের চিত্রটা ছিলো আরো ভয়াবহ। বাংলাদেশী বোলারদের নিয়ে রীতিমত ছেলেখেলা করেছেন প্রোটিয়া ব্যাটসম্যানরা। কিম্বারলিতে প্রথম ওয়ানডেতে মুশফিকুর রহীমের সেঞ্চুরিতে (১১০) ভর করে ২৭৮ রান তুললেও তা পাত্তা পায়নি স্বাগতিকদের দুই ওপেনার কুইন্টন ডি কক ও হাশিম আমলার কাছে। ডি কক ১৬৮ ও আমলা ১১০ রানে অপরাজিত থেকে ম্যাচ জিতিয়েছেন ১০ উইকেটে। দ্বিতীয় ও তৃতীয় ওয়ানডেতে যথাক্রমে ১০৪ ও ২০০ রানের ব্যবধানে পরাজয়। এই দুই ম্যাচে আগে ব্যাট করে দক্ষিণ আফ্রিকা যথাক্রমে ৬ উইকেটে ৩৬৯ ও ৬ উইকেটে ৩৫৩ রান তোলে। ওয়ানডে সিরিজে তারা মোট রান করেছে ১০৩৭। ওয়ানডে ইতিহাসে যা আগে খুব কমই ঘটেছে।